# Pessar Vejledning.

## Formål: At informere patienten om pessar.

**Vejledning**:

Pessar er især velegnet til kvinder med god kropsbevidsthed og nogenlunde planlagt – og ikke meget hyppig - samlejeaktivitet.

Pessar virker ved mekanisk at hindre sædens adgang til uterus. Skal anvendes med pessar creme.
Pessarcreme indeholder kun sæbelignende stoffer, der ”tætner” området mellem pessaret og vagina og udgør en kemisk/mekanisk barriere.

**Særlige fordele**

* + Administreres af kvinden
	+ Kan appliceres udenfor samlejesituationen
	+ Kan benyttes ved erektiv dysfunktion
	+ Yder en vis beskyttelse mod seksuelt overførbar sygdom

**Kontraindikationer**

* Anatomiske problemer fek.s slap bækkenbundsmuskulatur, cystocele, rectocele, descensus uteri eller misdannelse af vagina
* Allergi (hud-/slimhindeirritation, kløe, svie) hos manden eller kvinden overfor latex, eller pessarcremel.
* Mekanisk irritation i vagina kan optræde ved langvarigt pessarbrug, især hvis pessaret samtidigt er for stort
* Forhold, hvor uønsket graviditet vil indebære særligt alvorlig medicinsk, social eller psykologisk komplikation.
* Kronisk eller recidiverende urinvejsinfektion eller vaginitis.
1. **Kontraceptiv effektivitet**

Den kontraceptive sikkerhed er fundet stærkt varierende med en metodeusikkerhed på 2- 23%

**Vejledning i brug af pessar**

* Instruktion i opsætning og fjernelse af pessaret
* Pessaret bør tidligst opsættes seks timer før samleje.
* Begge sider af pessaret påføres cirka en teskefuld (2 cm) pessarcreme og kanten af
* pessaret påsmøres pessarcreme.
* Det er ligegyldigt, om kuplen af pessaret vender opad eller nedad.
* Går der mere end to timer fra pessaret er opsat til samleje, bør der appliceres ny portion pessarcreme i vagina inden samlejet ved hjælp af applikator (sprøjte). Det er ikke nødvendigt, at tage pessaret ud i forbindelse hermed.
* Ved eventuelle efterfølgende samlejer bør før hvert enkelt samleje indføres supplerende pessarcreme i vagina (applikator).
* Pessaret bør sidde mindst seks og højst 24 timer efter seneste samleje.
* Pessaret vaskes i lunkent vand med lidt mild sæbe, tørres og opbevares i hylster, eventuelt kan påføres lidt talkum.
* Efter brug kan det være hensigtsmæssigt at kontrollere beholdningen af pessarcreme.
* Pessaret bør regelmæssigt kontrolleres for defekter (holdes op foran lys).
* Ved behov for ekstra vaginal lubrikans bør kun benyttes vandbaserede midler, ikke olieholdige midler, der svækker pessarets holdbarhed.
* Det kan være en fordel, om kvinden vænner sig til at sætte pessaret op på forhånd, når hun mener, der kan være mulighed for samleje, således at parret undgår afbrydelse under samlejet.
* Nogle par har glæde af at benytte pessar ved samleje under menstruationen.
* Såfremt pessaret renses forsigtigt og omhyggeligt og konsekvent opbevares i æske, kan et pessar formentlig sagtens anvendes mindst to-tre år.

kilde DSOG guidelines.